เป็นร้านที่แต่งได้ชวนมองดีครับ คือถ้าใครขับไปเที่ยวไทรโยค สังขละบุรี บนทางหลวง323ยังไงก็ต้องเห็นร้านนี้แน่นอนครับ ร้านอยู่ช่วงบนเนินพอดีผมก็ขับรถผ่านไปประกอบกับใกล้เที่ยงพอดีเลยวกรถกลับไปฝากท้องที่ร้านนี้ดีกว่า เข้าไปบรรยากาศร้านน่านั่งดีครับ อากาศถึงจะร้อนแต่ทางร้านมีพ่นไอน้ำบนหลังคาก็ช่วยให้คลายร้อนไปได้บ้าง จากนั้นก็เลือกเมนูอาหารครับ เมนูที่ผมสั่งมี
1.ผัดผักหวานกุ้งสด ผักสดหวานกรอบสมราคา แต่มีติดเหนียวๆเล็กน้อย ผัดรสชาติกลางๆค่อนไปทางจืด กุ้งสดกรอบใช้ได้ครับ
2.ปลาช่อนทอดแป๊ะซะ ปลาช่อนสดดีไซ๊ส์กลางๆทอดได้เหลืองกรอบอร่อย น้ำแกงแป๊ะซะรสชาติพอใช้ออกเค็มและข้นไปพอสมควร เติมน้ำเปล่าลงไปนิดนึงก็ดับความข้นเค็มได้
3.ยำตะไคร้ปลาสลิดทอด น้ำยำทำได้ดีครับถึงพริกถึงมะนาวแต่ปลาสลิดทอดไม่กรอบเท่าใหร่
4.ทอดมันปลากรายผักหวาน เนื้อทอดมันทำได้ดีจริงๆนวดได้เหนียวอร่อยถึงเครื่องแกงดี น้ำจิ้มพอใช้ได้รสจืดไปนิด เมนูนี้แนะนำ
5.แกงจืดเต้าหู้หมูสับผักหวาน เมนูนี้ขอผ่านครับไม่มีอะไรเด่น น้ำซุปกลิ่นรสดีเด่นมาเป็นลำดับแรก
ราคาทั้งหมด รวมข้าวเปล่าโถนึง น้ำ2ขวด น้ำแข็งถังนึง 1000กว่าบาท ความรู้สึกคือแพงไปมากพอสมควรถ้าเทียบกับปริมาณของอาหารและการบริการโดยเฉพาะปลาช่อนแป๊ะซะ380บาทอันนี้แพงไปจริงๆ การบริการก็เฉยๆพนักงานเสิร์ฟไม่ค่อยใส่ใจเท่าใหร่ แต่เจ้าของร้านน่ารักดีครับ มาเสิร์ฟมาคุยถึงโต๊ะเลย